text: Pengegave til børnene
  21 marts 2011 kl. 17.21
  Børneafdelingen på Sygehus Sønderjylland fik i dag doneret 48.700 kroner af Danfoss-koncernen.
  Der var god grund til at finde det store smil frem på Sygehus Sønderjyllands børneafdeling i dag.
  Afdelingen fik nemlig overrakt en pengegave på 48.700 kroner - en gave, som falder i god jord.
  - Børneafdelingen er meget taknemmelige for donationen, da det giver os mulighed for at gøre noget ekstra for børn og forældre, som er indlagt, siger oversygeplejerske Ann Meilvang.
  Pengene skal blandt andet gå til trykaflastende madrasser, baby-sækkestole og en sofa.
  Den glade giver af pengebeløbbet er Danfoss-koncernen. De 38.700 kroner er det overskud som Danfoss Orkestrets nytårskoncert i januar gav.
  